A Buerda - Biquipedia, a enziclopedia libre

# A Buerda

### De Biquipedia

A Buerda

A Ilesia de San Sebastián d'A Buerda. Nao romanica e campanar d'o sieglo XVI
Comunidat autonoma | Aragón
Probinzia | Uesca
Redolada | Sobrarbe
Codigo postal | 22360
Latitut Lonchitut | 42° 27’ 36’’ Norte 0° 8’ 24’’ Este
Superfizie | 17,8 km²
Altaria | 569 m.
Distanzia | 118 km enta Uesca
Poblazión | 174 ab.
Chentilizio | {{{chentilizio}}}
Ríos | Zinca
Pachina web | {{{web}}}

A Buerda (Labuerda en castellán) ye un monezipio e termín monezipal en a redolada de Sobrarbe, en a Probinzia de Uesca.

Zirclato d'os monts d'Escalona per o norte, a Sierra de San Bisorio á ponient, con o río Zinca fendo ra pper o sud con termino de l'Aínsa-Sobrarbe, chira-se á 4 quilometros enta o norte d'ixa localidat e constiutuye o més chicolón termín monezipal d'o Sobrarbe zentral, dimpués de Palo.

O termín monezipal ye constituito d'o lugar d'A Buerda, nuclio més gran e seo de l'achuntamiento, sito en a balle e plegato t'a Zinca, d'on que ye plausible d'eixir-ne ta una carretera que fa bía ent'o lugar de San Bizién d'a Buerda. Iste segundo nuclio ye asientato á tocar d'a Sierra de San Bisorio e tién una important ilesia e conxunto eclesiastico datato d'a segunda metat d'o sieglo XII, parti constitutiba d'o singular periodo, istorica e arquiteutonicament, d'o romanico altaragonés.

La terzena finca que forma parti d'o monezipio d'A buerda ye o nuclio de Fontanal. Autualment en estato d'abandonamiento, gosaba á ser integrato per una bibienda e una capiella, a más d'os edifizios agricolas consecuents á ra suya calidat d'isolamiento á meyas bías d'a Sarra de San Bisorio e d'os monts d'Escalona, en un paso natural enta Muro de Bellós e ro mugant monezipio de Puertolas.

## [Editar] Demografía

- Á l'añada de 1900: 418 abitánz.

- Á l'añada de 1950: 327 abitánz.

- Á l'añada de 1978: 191 abitánz.

- Á l'añada de 2005: 174 abitánz.

## [Editar] Economía

L'economía d'os roldes d'A Buerda yera tradizionalment ligata á l'agricultura á ro nuclio baxo, con regallos á pleganzas d'o río (Ribera d'A Buerda), e secans en as planas ziercundants, estando á ros nuclios de San Bizién e Fontanal superada en importanzia per a rematería güellera e bacuna. Zaguerament ista desposizión d'os seutors economicos s'ha feto cambeata ta un enforzimiento d'o seutor d'os serbizios.

## [Editar] Istoria

No en son guaires os datos que se'n tienen d'o lugar d'A Buerda dinantes que no s'alzase a torre d'a ilesia suya, mas que a ilesia bi yera probablement en o puesto á on que güei troba-se-be tota a localidat, per suposizions, podeba estar uno templo antigo en o zentro d'una extensión agricola perque es campos que embolican o nuclio (A Ribera d'A Buerda) son bels d'os més extensos que se troban d'astí ent'a Tierra Plana, con a exzepzión d'as tierras de Meyano, embediatas per mutos lugars d'o Sobrarbe.

Se crei que o nome d'o lugar ye benito d'una eboluzión (talment castellanizadora) d'a parola Borda, perque como diz de boca de mutos pobladors d'ixas bals, as casas d'A Buerda fincaban á tiempos antigos en bel puesto d'os monts d'a redolada, bez que en os campez de Troteras (á meyo camín ta l'Aínsa), Coseñor (camín ta Escalona) u A Plana.

Imachen d'a ilesia d'A Buerda con a Peña Montañesa entazaga, dend'a carretera Autonomica A-138 de l'Aínsa ta Bielsa/Franzia

Retrieved from "http://an.wikipedia.org../../../a/_/b/A_Buerda_289f.html"

Categorías: Sobrarbe | Localidaz de Uesca | Lugars de Uesca | Monezipios de Sobrarbe | Lugars de Sobrarbe

##### Views

- Articlo
- Descusión
- Current revision

##### Rechirar

##### Atras luengas

- Español
- Italiano
- Português